भावनात्मक कष्ट (Emotional Pain) का सामना करना आगे बढ़ना अपनी भावनाओं के माध्यम से कार्य करना
ब्रेकअप के बाद में गुस्सा, डर, दुख और भी अन्य भावनाओं का अनुभव होना सामान्य है। आप को यह डर सताते रहेगा कि आप हमेशा ही दुखी रहने वाले हैं, या आप अकेले ही रह जाएँगे। बस खुद को याद दिलाते रहें, कि ब्रेकअप के बाद इस तरह की बातों का अनुभव होना सामान्य सी बात है और आप को आगे बढ़ने के लिए इन भावनाओं को महसूस भी करना होगा। किसी रिश्ते के ख़त्म होने के बाद, आप का, आप की सामान्य दिनचर्या से दूर होना बहुत ज़रूरी है। इस समय का उपयोग आप अपनी इन भावनाओं पर काबू पाने और आगे बढ़ने में करें। बस एक बात ध्यान रखें, कि आप इस समय में ऐसा कुछ भी नहीं कर रहे हैं, जो आप के जीवन को और आप के रिश्ते को प्रभावित कर सके। उदाहरण के लिए, आप अपनी योग क्लास को एक पूरे हफ्ते के लिए छोड़ सकते हैं, लेकिन आप अपने काम को पूरे एक हफ्ते के लिए नहीं छोड़ सकते। रिश्ते के ख़त्म होने से, आप के दिल में बहुत गहरा आघात होगा, और जिसे भरने के लिए आप को कुछ समय की ज़रूरत होगी। खुद को इस दुख को महसूस करने का और इस से दुखी होने का समय दें। अन्यथा, आप को इस से निपटने के लिए बहुत ज़्यादा समय का इंतेज़ार करना होगा। आप चाहें तो चिल्लाएँ, रोएँ या फिर इस दुख से उबरने के लिए जो कुछ भी कर सकें, वही करें। अपने इस रिश्ते के ख़त्म होने के दुख में दुखी होने के लिए, एक समय निर्धारित करें।इन भावनाओं से निपटने के लिए एक निश्चित समय लेने से आपको इन अपने दुःख को बाहर निकालने के लिए समय मिलेगा और आप दुःख भरी भावनाओं में डूबने से बच जाएंगे। अपने पास कुछ ऐसे लोगों को रखें, जो आप को प्यार करते हों, और आप को अच्छा महसूस कराते हों। इस तरह के लोग, आप को आप की महत्वता का अहसास दिलाएँगे, और इस तरह से आप को वापस अपने ऊपर विश्वास कर पाने में भी सहयता मिलेगी। यदि आप को अपना दर्द बाँटने के लिए किसी के साथ की ज़रूरत हो, तो किसी अपने से भी साथ माँगने से ना घबराएँ। अपने दर्द को ख़त्म करने के लिए, आप के मन में सब से पहले अल्कोहल या अन्य किसी चीज़ को लेने का ध्यान आएगा, लेकिन याद रखें, कि ये सब सिर्फ़ कुछ समय तक ही आप को आराम दे सकते हैं, हमेशा के लिए नहीं। इस तरह के नशीले पदार्थों को लेने के बजाय, कुछ ऐसी चीज़ों पर लगाएँ, जो आप के लिए आरामदायक हो। या ऐसे रास्तों को तलाश करें, जो आप के इस दर्द को भर सके। ब्रेकअप से उबरने के लिए, खुद को किसी दिलचस्प गतिविधि में व्यस्त कर के रखें। कोई क्लास करें या फिर खुद को कुछ सिखाएँ। खुद को इन गतिविधियों के साथ व्यस्त रखने से आप को इस कष्ट से उबरने में सहायता मिलेगी। अधिकांश लोग अपने ही तरीके से, ब्रेकअप से उबरने के काबिल होते हैं, लेकिन यह हर किसी के लिए संभव नहीं होता। यदि आप को इस दर्द का सामना करने में तकलीफ़ हो रही है, तो जितना जल्दी हो सके, किसी अच्छे थेरपिस्ट की सलाह लें। भले ही आप और आप के एक्स बॉयफ़्रेंड ने आगे भी दोस्त बनकर रहने के बारे में सोचा हो, लेकिन फिर भी ब्रेकअप के बाद उस से पूरी तरह से दूरी बनाकर रखें। इस का मतलब, एक दूसरे से ना मिलना, उस के परिवार के सदस्यों से ना मिलना, कोई फ़ोन कॉल ना करना, कोई ईमेल ना करना और हर एक चीज़ से दूरी बनाना है। ऐसा नहीं है, कि आप को हमेशा के लिए बातचीत बंद कर देना है, लेकिन जब तक आप ब्रेकअप से पूरी तरह से नहीं उबर जाते, तब तक उस से दूर रहना आप के लिए बेहतर रहेगा।   यदि वो आप को बाद में भी मिलने के लिए कहती या कहता है, तो एक बार खुद से पूछें, कि ऐसा करने का क्या मतलब होगा। यदि आप दोनों को एक-दूसरे से मिलकर कोई पुरानी बात याद आ जाती है, तो फिर आप को आगे बढ़ने में बहुत मुश्किल होगी। हो सकता है, कि आप को किसी कारणवश एक-दूसरे के संपर्क में रहना पड़े, लेकिन जहाँ तक हो सके इन मुलाक़ातों को कम और सीमित रखने की कोशिश करें। ब्रेकअप एक नई शुरुआत है। तो इसलिए अपने कमरे, अपने घर और अपनी जगह की सफाई कर के आप तरो-ताज़ा और होने वाली नई बातों के लिए तैयार महसूस करेंगे। अपनी जगह की सफाई करने में आप के दिमाग़ का ज़्यादा इस्तेमाल तो नहीं होगा, लेकिन यह आप का ध्यान आप के दर्द से भटकाने में मददगार साबित होगा।  अपना कमरा साफ करें, कुछ नए पोस्टर्स लाएँ, अपने डेस्कटॉप पीसी के आइकान को बदलें। बस हर वो चीज़ करें, जो आप को बेहतर महसूस कराए। ऐसी बहुत सारी बातें हैं, जो आप को उस की याद दिला सकती हैं––कोई सा गाना, कोई खुशबू, कोई धुन या कोई जगह। इन सभी चीज़ों के आप के पास होने से, आप के लिए ब्रेकअप से उबर पाना बहुत कठिन हो जाएगा। ऐसी हर एक चीज़ को हटा दें, जो आप के दिल को दर्द पहुँचाती हों। यदि आप के पास उसकी दी हुई कोई भी चीज़ हो, जैसे घड़ी या कोई और तोहफा, तो उसे अपने पास में रखने में कोई बुराई नहीं है। लेकिन जब तक आप इस से उबर नहीं जाते, तब तक के लिए इसे खुद से दूर रखने की कोशिश करें। किसी रिश्ते के टूटने के बाद, घर पर अपने साथ कुछ समय बिताना उचित है। लेकिन बस इतना याद रखें, कि आप इन भावनाओं से उबरने के बाद, बाहर भी समय बिताएँ। कुछ प्लान बनाएँ, अपने दोस्तों के साथ बाहर जाएँ, और मज़े करें! एक बार के लिए यह आप को अज़ीब लगेगा, लेकिन बाद में यह बहुत ही आसान लगने लगेगा और आप को बेहतर महसूस कराने में मदद भी करेगा। बाहर निकलकर कुछ काम करना इसलिए भी ज़रूरी है, क्योंकि आप को ब्रेकअप के बाद भी अन्य लोगों से अपने रिश्ते को बनाकर चलना है। ऐसा कर के आप को जीवन में आगे बढ़ने की मदद मिलेगी। पर हर समय आप को अपने मित्रों के साथ बाहर जाने की ज़रूरत नहीं है। अपने से भी बाहर जाएँ और जिस किसी कार्य में भी आप को आनंद मिलता हैं, वही करें। अपनी किसी मनपसंद कॉफी शॉप पर जाएँ, शॉपिंग पर जाएँ या फिर कुछ समय की छुट्टी पर जाएँ। यह साधारण सी बात है, लोग एक रिश्ते के टूटते ही अन्य रिश्ते में बँध जाते हैं। यह बहुत ही सामान्य है, लेकिन उचित विचार नहीं है। जब भी आप ब्रेकअप के तुरंत बाद किसी अन्य रिश्ते में बँध जाते हैं, तो आप अपने दुख को, इस नए संबंध को बनाने की उत्सुकता से ढँक देते हैं। लेकिन यदि आप का यह रिश्ता भी काम ना करे, तो आप को एक ही समय में एक साथ दो-दो ब्रेकअप से जूझना पड़ेगा। जब तक आप अपनी भावनाओं से मुक्ति नहीं पा लेते और इस ब्रेकअप से उबर नहीं पाते, तब तक आप का सिंगल रहना ही बेहतर है। ब्रेकअप के बाद में लोगों का खुद पर से ध्यान हट जाना, एक बहुत ही सामान्य आदत है, लेकिन यदि आप अपनी परवाह करेंगे, तो आप को बेहतर महसूस होगा। ध्यान रखें, कि आप अपनी मानसिक, शारीरिक और भावनात्मक ज़रूरतों का ख्याल रख रहे हैं, या नहीं। यदि आप सिर्फ़ इस रिश्ते के ख़त्म होने के कारण, अपनी देखभाल नहीं कर रहे हैं, तो अभी समय है, इस की शुरुआत कर दें। ध्यान रखें, कि आप अच्छी तरह से सो रहे हैं, अच्छे से खाना खा रहे हैं, खुद को आराम दे रहे हैं और आप नियमित कसरत कर रहे हैं।  ताज़े फलों और सब्जियों के साथ, साबुत अनाज और लीन प्रोटीन युक्त संतुलित आहार लें। जंक फूड, शक्कर की अधिकता और अधिक वसा लेने से बचें।  रात को लगभग 7 से 8 घंटे की नींद लें। ध्यान रखें, कुछ लोगों को 7 घंटे से कम नींद भी उचित रहती है और कुछ को 8 घंटे से  से ज़्यादा भी।  हफ्ते में 5 बार, 30 मिनिट के लिए व्यायाम करें। 30 मिनिट पैदल चलें, जॉगिंग करें या साइकलिंग करें।  हर दिन कम से कम 15 मिनिट के लिए आराम करें। खुद को आराम पहुँचाने के लिए, मेडिटेशन करें, योग करें या अन्य कोई व्यायाम करें, जो आप को शांत कर सके। उन सभी कारणों को ध्यान में रखें, जिन से आप का और उस का ब्रेकअप हुआ है। इस बात को भी ध्यान में रखें, कि आप दोनों के बीच सब कुछ अच्छा होते हुए भी, रिश्ता क्यों नहीं चला। अपने रिश्ते के टूटने के सारे कारणों को जान कर, आप को यह जानने में मदद होगी कि आप को क्यों आगे बढ़ जाना चाहिए। और इस तरह से आप भविष्य में भी वह ग़लती दोहराने से बच जाएँगे, जिस ने आप के रिश्ते को ख़त्म कर दिया। खुद से कुछ सवाल करें:  क्या मैने ही इस रिश्ते को अंत तक पहुँचाया? यदि हाँ, तो मैने ऐसा क्या किया? क्या मैं हर समय इसी तरह के लोगों का चयन करता हूँ? यदि हाँ, तो वे किस तरह के लोग हैं? क्या वे मेरे लिए सही हैं? क्या मुझे किसी अन्य रिश्ते में भी इसी तरह की समस्या हुई थी? यदि हाँ, तो ऐसा क्या है, जिस से ये समस्याएँ, हो रहीं हैं? अब मैं, अपने भविष्य के रिश्तों के लिए क्या अलग करूँ? एक पत्रिका लिखें या कविता लिखने की कोशिश करें। सब से ज़रूरी बात है, कि आप सच्चे बनें रहें और अपने आप को कुछ और ना दर्शाएं। यह देखकर आप अचंभित होंगे, कि किस तरह आप की भावनाएँ आप के सामने आएँगी।   ब्रेकअप के बाद, हर दिन अपनी भावनाओं को लिखने की कोशिश करें, जब तक कि आप बेहतर महसूस ना करने लगें। उदाहरण के लिए, आप अपनी इस पत्रिका को कुछ इस तरह से शुरू कर सकते हैं, "आज हमारे ब्रेकअप के__ दिन हो चुके हैं और मुझे__ महसूस हो रहा है" और फिर अपनी भावनाओं को और भी विस्तार से व्यक्त करें।  अपने एक्स (ex) को एक लैटर लिखें, लेकिन इसे भेजे नहीं। ऐसा कर के आप की भावनाओं को सामने लाने में मदद मिलती है। हालाँकि, इसे भेजना एक उचित विचार नहीं है। यह लैटर सिर्फ़ और सिर्फ़ आप के लिए है, तो इस में हर वो बात लिखें, जो आप बोलना चाहते थे। एक कहानी लिखें। अपने इस रिश्ते की शुरुआत से इसे सोचें और शुरुआत से अंत तक इसे लिखें। यह बहुत ही कष्टकारी होगा, लेकिन ऐसा कर के आप को एक विस्तृत दृष्टिकोण प्राप्त होगा। गुस्से की भावना तभी विकसित होती है, जब हमें महसूस होता है, कि हमारे साथ कुछ ग़लत हुआ, या किसी ने हमारे साथ ग़लत व्यवहार किया। अपने के गुस्से का सामना करने का सब से अच्छा रास्ता यही है, कि आप खुद को आराम दें। गहरी साँस लें और अपनी मांसपेशियों को स्वेच्छा से आराम करने दें।  शांत म्यूज़िक भी आप की मदद कर सकता है। यदि ब्रेकअप का निर्णय आप का था, तो याद रखें, कि अपने एक्स के साथ बिताए गए अच्छे पलों पर ध्यान लगा कर, आप ब्रेकअप के कारणों को भूल सकते हैं। और इसी परिस्थिति में यदि यह निर्णय आप का नहीं था, तो किसी अन्य बात को मन में लाने की कोशिश ना करें। खुद के साथ इस तरह के खेल ना खेलें। परिस्थिति को स्वीकार करें और आगे बढ़ें। अपने एक्स की नकारात्मक बातों पर ध्यान केंद्रित करने से आप को ब्रेकअप से निपटने में मदद होगी। उन सारी बातों की एक लिस्ट बनाने की कोशिश करें, जो वह करता था और आप को पसंद नहीं थी। उदाहरण के लिए: आप का एक्स आप से बिना पूछे ही कोई भी प्लान बना लेता था या आप का जन्मदिन भूल जाता था। उस हर एक चीज़ की एक लिस्ट बनाएँ, जो आप को परेशान करतीं थी। हर समय अपने एक्स की कुछ बुराइयों को याद करने के साथ-साथ ऐसी कुछ बातों को भी याद करें, जिन के, ब्रेकअप के बाद आप पर कुछ सकारात्मक परिणाम मिले हों। उन सभी बातों की एक लिस्ट बनाएँ, जो आप को आप के एक्स के बिना और भी बेहतर बनती हों। उदाहरण के लिए, हो सकता है, कि आप का एक्स आप के स्वस्थ खाने के प्रयासों की निंदा करता हो, तो अब आप इन्हें करते हुए और भी स्वतंत्र महसूस करेंगे। या आप का एक्स, आप को हर वो काम नहीं करने देता था, जो आप करना चाहते थे, तो अब आप के पास अपने मनमुताबिक काम करने की स्वतंत्रता है। हर उन कारणों की लिस्ट बनाएँ, जो आप को अपने एक्स के बिना भी बेहतर महसूस कराते हों।
इस बात को समझें, कि ये जो दर्द आप को महसूस हो रहा है, यह होना सामान्य है: अपनी सामान्य दिनचर्या से कुछ समय के लिए दूर हो जाएँ: इस रिश्ते के ख़त्म होने के दुख को अपनाने के लिए, खुद को समय दें: खुद को कुछ अच्छे और सहयोगी लोगों के बीच में रखें: अपनी भावनात्मक दर्द को शांत करने के लिए, कुछ अच्छे और स्वस्थ रास्तों की तलाश करें: यदि यह कष्ट आप के लिए हद से ज़्यादा बढ़ जाए, तो किसी थेरपिस्ट की सलाह लें: दूरी बना कर रखें: अपनी जगह व्यवस्थित करें: ऐसी यादों को दूर करें, जो आप को दर्द पहुँचाए: बाहर निकलें और कुछ काम करें: अन्य संबंध बनाना एक बहुत ही सामान्य प्रक्रिया है: अपनी देखभाल करना जारी रखें: अपने रिश्ते पर विचार करें: अपनी भावनाओं को लिखकर रखें: अपने गुस्से का सामना करें: अपने फ़ैसलों पर अडिग रहें: अपने एक्स की कुछ नकारात्मक बातों को भी याद करें: आप अपने एक्स के बिना भी किस तरह से बेहतर हैं, ध्यान दें:
https://www.wikihow.com/Get-Over-a-Break-Up https://www.wikihow.com/Get-Over-a-Break-Up https://www.wikihow.com/Get-Over-a-Break-Up
Dealing with Emotional Pain Moving On Working Through Your Feelings